زي ما اتكلمت عن بداية النهاية من مسلسل النمر الضربات المتتالية للثنائي الشيمي وعنتر.. هكرر الكلام ده المرة دي كمان بس أنضم ليهم الحاوي اللي بيتلطش بلا إنقطاع من كذا حلقة، وأكتشفنا النهارده إنه ملطشة تاريخية.. أو زي ما شمس خففتها شوية وهي بتقول له: أنت مالكش حظ في الدنيا. واللي أظن أن نهايته هتكون لابس بيجامة كستور مقطعة ومركب ورق في نافوخه وماسك صفارة وبينظم المرور في شارع الأزهر.